 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 13 Απριλίου 2016**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Από το Γραφείο Τύπου του Δήμου Κω, εκδόθηκε η ακόλουθη ανακοίνωση:

‘’ Η Κως κατάφερε να σταθεί στα πόδια της και να περιορίσει τις αρνητικές επιπτώσεις από τις ανεξέλεγκτες μεταναστευτικές ροές.

Η προσπάθεια αυτή συνεχίζεται και υπάρχει σαφής βελτίωση και αναστροφή της αρνητικής εικόνας ενώ οι μεταναστευτικές ροές έχουν σχεδόν μηδενιστεί.

**Αυτό που απαιτούν οι επαγγελματίες και οι πολίτες της Κω είναι να τους αφήσουν ήσυχους να δουλέψουν, γιατί η τουριστική περίοδος έχει ήδη ξεκινήσει.**

**Για το Δήμο της Κω και τη συντριπτική πλειοψηφία των πολιτών του νησιού, η πρώτη προτεραιότητα είναι ο τουρισμός μας.**

Πρέπει άμεσα να βγει από την ατζέντα της συζήτησης η μεταφορά προσφύγων και παράνομων μεταναστών από άλλα νησιά ή από την ηπειρωτική χώρα στην Κω.

Όσοι απεργάζονται ή μεθοδεύουν τέτοιες λύσεις δεν είναι μόνο ανεύθυνοι είναι και επικίνδυνοι.’’

**Γραφείο τύπου Δήμου Κω**